ধাতুকল্প

ধাতুকল্প বা অর্ধধাতু অথবা উপধাতু বা অপধাতু হলো একধরনের  মৌলিক পদার্থ, যা ধাতু ও অধাতুর মাঝামাঝি বা একই সাথে উভয়ের ধর্ম প্রকাশ করে। ধাতুকল্পের কোনও নির্দিষ্ট সংজ্ঞা না থাকলেও, রসায়নবিদ্যায় এই শব্দটি বহুল ব্যবহৃত। সাধারনভাবে ৬ টি মৌলকে ধাতুকল্প হিসেবে ধরা হয়। যেগুলি হলো: বোরন, সিলিকন, জার্মেনিয়াম, আর্সেনিক, অ্যান্টিমনি এবং টেলুরিয়াম। আরও ৫ টি মৌল, যাদের ধাতুকল্প বলা যেতে পারে, তারা হলো: কার্বন, অ্যালুমিনিয়াম, সেলেনিয়াম, পোলোনিয়াম এবং অ্যাস্টাটিন।

ধাতুর মত দেখতে হলেও ধাতুকল্পগুলি সাধারণত ভঙ্গুর হয় এবং এদের তড়িত্‍ পরিবাহিতা কম হয়। রাসায়নিক বিক্রিয়ায় ধাতুকল্প বেশিরভাগ ক্ষেত্রেই অধাতুর মতো আচরণ করে।

বিষয়শ্রেণী:মৌলিক পদার্থ
বিষয়শ্রেণী:রসায়ন

 তথ্যসূত্র 

বিষয়শ্রেণী:অপধাতুসমূহ
বিষয়শ্রেণী:ধাতু
বিষয়শ্রেণী:পর্যায় সারণি